हजरत मोहम्मद के जन्मदिन पर हुआ कार्यक्रम
गांडेय | हजरतमोहम्मद सल्ल के जन्म यानी बारह रबीउल अव्वल पर गांडेय प्रखंड के विभिन्न क्षेत्रों में गुरुवार को कई कार्यक्रम आयोजित किए गए। कहीं जलसा तो कहीं नाते पाक का आयोजन किया गया। मोहम्मद साहब के जन्म को लेकर गांडेय प्रखंड के मुस्लिम इलाकों में गुरुवार को जश्न का माहौल रहा। सुबह सबेरे मोहम्मदिया निशान के साथ प्रखंड के गांडेय, बडकीटांड, पांडेयडीह, डोकीडीह, वैदाडीह, अहारडीह, खोरीमहुआ, कारोडीह, घाटकुल, फुलजोरी समेत गांडेय प्रखंड के मुस्लिम इलाकों में जुलूस निकाला गया। जुलूस में बच्चे बूढे युवा सभी उत्साह के साथ जुलूस में शरीक हुए। जुलूस मस्जिद से निकलकर गांव की सड़कों में घूमा। इस दौरान हजरत मोहम्मद की शान में नारे नाथे पाक गाया। बच्चों में इस दौरान उल्लास दिखा। ठिठुरती ठंड में भी जुलूस में शरीक होने के लिए नहा धोकर नये वस्त्र पहनकर जुलूस में शिरकत की। इसके पूर्व मुस्लिम क्षेत्रों में जगह जगह मोहम्मदिया निशान एवं तोरणद्वार लगाये गये थे। बडकीटांड, कच्छैल समेत कई क्षेत्रों में इस दौरान जलसा नात पाक का आयोजन किया गया। मौके पर मौलाना खुर्शीद मौलाना, असलम मौलाना, सगीर अख्तर, शमसुद्दीन, जाकिर समेत कई लोगों ने नात पाक एवं अपनी तकरीर से वाहवाही लुटी। लोगों ने घरों में फातिहा कराया।
mai_Deva hin_Deva